**2022–2026 yillarga mo’ljallangan Yangi O’zbekistonning taraqqiyot strategiyasini “Insonga e’tibor va sifatli ta’lim yili”da belgilangan chora-tadbirlar ijrosi to’g’risida**

**TAHLILIY-MA’LUMOT**

*2024 yil 10 fevral holatiga*

|  |  |  |  |  |
| --- | --- | --- | --- | --- |
| **TG’r** | **Amalga oshiriladigan tadbir** | **Ijro muddati** | **Mas’ul ijrochilar** | **Amalga oshirilgan ishlar, tayyorlangan loyihalar**  *(kimga qachon kiritilganligi,*  *xat raqami va sanasi)* |
| 1. | O’z tizimida masofadan turib, shu jumladan mobil ilovalar orqali ko’rsatiladigan davlat xizmatlarini ko’paytirish, undiriladigan to’lovlar miqdorini kamaytirish, talab qilinadigan ortiqcha hujjatlarni bekor qilish, ko’rib chiqish jarayonlari va muddatlarini keskin qisqartirish, shaffoflikni oshirish, aholi va tadbirkorlar bilan doimiy muloqot maydonchalarini tashkil etish, xodimlarning muomala madaniyatini yuksaltirish, tezkor va sifatli xizmat ko’rsatishga o’qitish bo’yicha tadbirlar dasturini tasdiqlab, aholi va tadbirkorlarga e’lon qilish.  ***(Farmonning 2-bandi “a” kichik bandi)*** | 2023 yil  mart | Ichki ishlar vazirligi,  barcha davlat organlari va tashkilotlari | **To’liq bajarildi.**  Farmonning 2-bandi “a” kichik bandida belgilangan vazifalardan kelib chiqib, Ichki ishlar vazirligining davlat xizmatlarini ko’rsatuvchi *(YHXX, JTSX, MvaFRBB, EKBM, Transport va turizm ob’ektlarida xavfsizlikni ta’minlash)* bo’linmalari tomonidan ishchi guruhi tuzilib, joriy yilda ko’rsatiladigan xizmatlarni soddalashtirish va aholi hamda tadbirkorlar bilan doimiy muloqot maydonchasini shakllantirish bo’yicha dasturlar ishlab chiqilib,  2023 yil 15 martda tasdiqlangan hamda fuqarolar va tadbirkorlik sub’ektlarini dastur bilan tanishtirish uchun Ichki ishlar vazirligining rasmiy veb sahifalarida e’lon qilingan. |
| 2. | Aholining ijtimoiy himoyaga muhtoj qatlamlari (nogironligi bo’lgan shaxslar, og’ir bemorlar, keksalar va boshqalar)ga migratsiya va fuqarolikni rasmiylashtirish sohasidagi davlat xizmatlarini doimiy yashash yoki vaqtincha turgan joyiga chiqish orqali ko’rsatilgan xizmatuchun **qo’shimcha to’lov undirilmagan holda ko’rsatish yo’lga qo’yish.**  ***(Farmonning 2-bandi “v” kichik bandi)*** | 2023 yil  iyun | Ichki ishlar vazirligi,  barcha davlat organlari va tashkilotlari | **To’liq bajarildi**.  Farmonning mazkur bandi “v” kichik bandida belgilangan vazifa ijrosini ta’minlash maqsadida O’zbekiston Respublikasi Vazirlar Mahkamasining “Migratsiya va fuqarolikni rasmiylashtirish, shuningdek, avtomototransport vositalarini davlat ro’yxatidan o’tkazish va ro’yxatdan o’tkazish davlat raqami belgilarini berish bo’yicha davlat xizmatlari ko’rsatish tartibini takomillashtirish to’g’risida”gi 2023 yil 31 iyul kunidagi 321-son qarori qabul qilindi. |
| 3. | Yo’l harakati xavfsizligini ta’minlash sohasini “shahar avtomobillar emas, balki piyodalar uchun” g’oyasi asosida isloh qilish maqsadida:  2023 yil 1 apreldan boshlab Toshkent va Nukus shaharlarida hamda viloyatlar va tumanlarning markazlarida transport vositalari harakatlanishining eng yuqori tezligi soatiga  70 kilometrdan 60 kilometrgacha tushirish.  ***(Farmonning 15-bandi “a”kichik bandi*** | 2023 yil  mart | Ichki ishlar vazirligi | **To’liq bajarildi**.  Farmonning mazkur bandi “a” kichik bandida belgilangan vazifa ijrosini ta’minlash maqsadida O’zbekiston Respublikasi Vazirlar Mahkamasining “Yo’l harakati qoidalariga avtomabil yo’llarida harakat xavfsizligini ta’minlashga qaratilgan o’zgartirish kiritish to’g’risida” 2023 yil 3 aprel kunidagi 140-son qarori qabul qilindi. |
| 4. | Yo’l harakati xavfsizligini ta’minlash sohasini **“shahar avtomobillar emas, balki piyodalar uchun”** g’oyasi asosida isloh qilish maqsadida:  **2023 yil 1 dekabrdan boshlab** transport vositasining egasiga transport vositasini boshqarish huquqi o’tkazilgan shaxs bilan birgalikda tegishli huquqni belgilovchi hujjatni (ishonchnoma va boshqalar) takdim etgan holda, davlat yo’l harakati xavfsizligi xizmati organlarini transport vositasini boshqarish huquqini o’tkazganligi haqida xabardor qilish huquqi berilsin.  Bunda, xabarnoma olingan kundan boshlab vakolatli organ tomonidan Yo’l harakati xavfsizligi xizmatining Yagona avtomatlashtirilgan axborot-tahlil tizimiga tegishli o’zgartirishlar kiritish hamda ushbu transport vositasida sodir etilgan yo’l harakati qoidalari buzilganligi uchun boshqarish huquqi o’tkazilgan shaxsga nisbatan ma’muriy bayonnoma rasmiylashtirish tartibi joriy etilishi belgilansin.  ***(Farmonning 15-bandi “b” kichik bandi)*** | 2023 yil  noyabr | Ichki ishlar vazirligi | **Bajarildi.**  Farmonning 15-bandi “b” kichik bandida belgilangan vazifa ijrosini samarali tashkillashtirish uchun Ichki ishlar vazirligi Yo’l harakati xavfsizligi xizmati tomonidan quyidagi loyihalar ishlab chiqildi:  “O’zbekiston Respublikasining Ma’muriy javobgarlik to’g’risidagi kodeksiga yuridik shaxslarga tegishli transport vositasidan foydalanib sodir etilgan yo’l harakati qoidalari buzilganlik uchun javobgarlikni belgilash tartibini takomillashtirishga qaratilgan qo’shimcha va o’zgartishlar kiritish haqida”gi O’zbekiston Respublikasining Qonuni loyihasi ishlab chiqildi. (**ID-84229**)  Loyiha Vazirlar Mahkamasi tomonidan ko’rib chiqilib, 2023 yil 16 noyabrdagi 12/84229/1-2139-son xat bilan O’zbekiston Respublikasi Oliy Majlisi Qonunchilik palatasiga kiritilgan.  Vazirlar Mahkamasining “Avtomototransport vositasining mulkdorlariga transport vositasini boshqarish huquqi o’tkazilgan shaxs bilan birgalikda tegishli huquqni belgilovchi hujjatni taqdim etgan holda, davlat yo’l harakati xavfsizligi xizmati organlarini transport vositasini boshqarish huquqini o’tkazganligi haqida xabardor qilish tartibini joriy etish to’g’risida”gi qarori loyihasi ishlab chiqildi. (**ID-84228**)  Loyiha Vazirlar Mahkamasi tomonidan ko’rib chiqilib, 2023 yil 15 noyabrdagi 12/84228/1-2139-son xat bilan O’zbekiston Respublikasi Prezidenti Adminstratsiyasiga kiritilgan. |

**O’zbekiston Respublikasi**

**Ichki ishlar vazirligi**